Augusta Falck

Anne Augusta Falck (født 11. april 1889 i Fevik, død 27. september 1983 i Oslo) var en norsk skuespillerinne, sangerinne og dramatiker.

Familie 
Augusta Falck var datter av skipsfører Johan Falck og Anna Terjesen. Famiien flyttet til Stavanger tidlig på 1900-tallet. Hun var elev ved Kongsgård skole i Stavanger.I 1912 forlovet hun seg med skuespiller Kristoffer Grøndahl, en kollega ved Trondhjems Nationale Scene.

Liv og virke 
Augusta Falck var tilknyttet Trondhjems Nationale Scene fra åpningssesongen 1911-1912. Der fikk hun sin offisielle debut 28. september 1911, i stykket Fjeldeventyret.

Senere var hun ved Stavanger faste Scene. Fra 1918 var hun ved Opera Comique i Kristiania, hvor hun 20. november 1919 debuterte i rollen som Margit i operetten Lille Lerke.

I 1923 medvirket Augusta Falck på teatersjef Edvard Drabløs' omreisende turné, Drabløs Teater, og i 1928 var inngikk hun i teatermannen Amund Rydlands trupp, og medvirket i Sommerteatret. I 1947 reiste hun på turné med teatersjef Bjørn Bjørnevik, med stykket Kranes konditori.

Elly Reich 
Augusta Falck skrev under psevdonymet Elly Reich det treakters lystspillet Hjerter i trumf.

Roller i utvalg 
Malla i Geografi og Kærlighed av Bjørnstjerne Bjørnson (Trondheim, 1912)
Sara i Firfeier av Nini Roll Anker (Trondheim, 1912)
en tjenestepike i Johan Ulfstjärna av Tor Hedberg (Trondheim, 1913)
Pierre Hornblæser i Spionen av Walter Christmas (Stavanger, 1916)
kammerpike i Eventyret av Gaston Arman de Caillavet (Stavanger, 1917)
tjenestepike hos Barnings i Fred paa Jorden av Svend Rindom (Stavanger, 1917)
Lady Sheffield i Lady Windermeres Vifte av Oscar Wilde (Stavanger, 1917)
Margit i operetten Lille Lerke av Willner/Martos/Reichert (Opera Comique, 1919)
Mirabelle i Zigeunerbaronen av Johann Strauss d.y. (Opera Comique, 1919)
Kraaka i Kraaka av Jens Tvedt (Drabløs Teater, 1923)
fru Søderstrøm i Mr. Swanson from U. S. A. av lystspillforfatteren Oscar Wennersten (Sommerteatret, 1928)
fru Krane i Kranes Konditori (Bjørneviks turné, 1947)

Bibliografi 
 Hjerter i trumf – lystspill i 3 akter, Norli, 1938 (Som Elly Reich)

Kilder

Referanser 

Norske skuespillere
Norske sangere
Norske dramatikere
Personer fra Grimstad kommune